ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
भारत में कोविड-19 के कुल टीकाकरण कवरेज ने 91 करोड़ का अहम पड़ाव पार किया
बीते चौबीस घंटे में 72.51 लाख से अधिक खुराकें लगाई गईं
स्वस्थ होने की वर्तमान दर 97.93 प्रतिशत,मार्च 2020 के बाद से सबसे अधिक
पिछले 24 घंटों में 18,346 नए रोगी सामने आए
भारत में सक्रिय मरीजों की संख्या  कुल मामलों का 0.75 प्रतिशत है
साप्ताहिक सक्रिय मामलों की दर , पिछले 102 दिनों से 3 प्रतिशत से कम
पिछले 24 घंटों में 72,51,419 वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 91 करोड़  के अहम पड़ाव से अधिक हो गया। इस उपलब्धि को 88,75,020 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,74,089
|
|
दूसरी खुराक
|
|
89,46,803
|
|
अग्रिम पंक्ति के कर्मी
|
|
पहली खुराक
|
|
1,83,55,901
|
|
दूसरी खुराक
|
|
1,51,44,069
|
|
18-44 वर्ष आयु वर्ग
|
|
पहली खुराक
|
|
37,03,90,293
|
|
दूसरी खुराक
|
|
9,06,64,628
|
|
45-59 वर्ष आयु वर्ग
|
|
पहली खुराक
|
|
16,19,93,955
|
|
दूसरी खुराक
|
|
7,93,41,865
|
|
60 वर्ष से अधिक
|
|
पहली खुराक
|
|
10,26,93,150
|
|
दूसरी खुराक
|
|
5,75,61,073
|
|
कुल
|
||
|
91,54,65,826
पिछले 24 घंटों में 29,639 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 3,31,50,886 हो गई है।
नतीजतन, भारत में स्वस्थ होने की दर 97.93% है।स्वस्थ होने की दर मार्च,2020 के बाद से उच्चतम स्तर पर है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले 100 दिनों से लगातार 50,000 से कम दैनिक नए कोविड मामले दर्ज किए जा रहे हैं।
पिछले 24 घंटे में 18,346 नए मरीज सामने आए हैं।
वर्तमान में 2,52,902 सक्रिय रोगी हैं। ये पिछले 201 दिनों में सबसे कम हैं। वर्तमान में ये सक्रिय मामले देश के कुल पुष्टि वाले मरीजों का 0.75 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 11,41,642 जांच की गई हैं। भारत ने अब तक कुल 57.53 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 1.66 प्रतिशत है जो पिछले 102 दिनों से लगातार 3% से कम बनी हुई है। दैनिक रूप से पुष्टि वाले मामलों की दर 1.61 प्रतिशत है। दैनिक सकारात्मकता दर पिछले 36 दिनों से 3 प्रतिशत से कम और लगातार 119 दिनों से दैनिक 5 प्रतिशत से नीचे बनी हुई है।
एमजी/एएम/एजे
(Visitor Counter : 621
नीति आयोग
नीति आयोग ने भारतीय बैंकिंग के भविष्य पर एक सम्मेलन का आयोजन किया
नीति आयोग ने आर्थिक विकास एवं कल्याण संस्थान  के साथ 22 फरवरी, 2019 को ‘भारतीय बैंकिंग के भविष्य’ पर एक सम्मेलन का सह-आयोजन किया। नीति आयोग के उपाध्यक्ष डॉ. राजीव कुमार ने कार्यक्रम का उद्घाटन किया।
इस सम्मेलन का उद्देश्य भारत में बैंकिंग क्षेत्र पर संवाद को बढ़ाना और उदात्त करना तथा भारतीय अर्थव्यवस्था की बढ़ती ऋण आवश्यकताओं के इष्टतम समर्थन के लिए भारतीय बैंकिंग क्षेत्र के सतत उद्भव को सूचित करने के लिए अंतःदृष्टि विकसित करने में सहायता करना है।
डॉ. राजीव कुमार ने पिछले 4 वर्षों में भारतीय बैंकिंग प्रणाली द्वारा अर्जित की गई उल्लेखनीय प्रगति को रेखांकित किया जिसने ऋण को विस्तारित करने तथा भारतीय अर्थव्यवस्था के विकास में तेजी लाने के दीर्घकालिक उपाय के लिए एक मजबूत बुनियाद उपलब्ध कराई। उन्होंने संकेत दिया कि वित्तीय प्रणाली में बेहतरी लाने तथा वित्तीय क्षेत्र में और सुधार के लिए अभी बहुत काम करना बाकी है।
इन विचार विमर्शों से प्राप्त अन्य प्रमुख संदेशों में शामिल हैं:
- प्रौद्योगिकी पहले ही बैंकिंग क्षेत्र के लिए बेहद महत्वपूर्ण बन गई है और यह भविष्य में और महत्वपूर्ण बनी रहेगी। यह बैंकिंग क्षेत्र को ग्रामीण क्षेत्रों में रहने वाले लोगों सहित ग्राहकों के और करीब लाएगी और इससे काफी कम लागत पर सेवा की बेहतर गति के साथ बहुत अधिक दक्षता भी आएगी।
- सर्वश्रेष्ठ ऋण पद्धतियों एवं नई प्रौद्योगिकी आधारित बैंकिंग प्रतिमानों के साथ कदम मिलाकर चलने के लिए बैंकिंग मानव संसाधनों का उपयुक्त कौशल निर्माण आवश्यक है। इसके अतिरिक्त बैंकिंग कर्मचारियों को भारतीय अर्थव्यवस्था को विस्तारित करने में बैंकिंग की बड़ी भूमिका के लिए तैयार करने के लिए प्रशिक्षित किए जाने की आवश्यकता है।
- बैंकिंग उद्योग को नियमित रूप से घोटालों तथा बढ़ते साइबर सुरक्षा जोखिमों के लिए तैयार करते रहने की जरूरत है।
- बैंकिंग उद्योग को विश्वसनीय बैंकिंग के लिए एक उपयुक्त सतर्कता तंत्र की आवश्यकता है जिसमें कार्रवाई पर विचार करने, आपराधिक उपेक्षा, निर्णय में त्रुटि या अप्रत्याशित व्यवसाय जोखिम के बीच अंतर करने का स्पष्ट रूप से अधिदेश हो।
- विशिष्ट एवं क्षेत्र आधारित बैंकिंग के लिहाज से फिर से विचार करने की आवश्यकता हो सकती है।
- सार्वजनिक क्षेत्र के बैंकों ने निजी एवं विदेशी बैंकों के विपरीत, नियमित रुप से सामाजिक बैंकिंग का समर्थन किया है। सार्वजनिक क्षेत्र के बैंकों को ऐसा करना जारी रखना चाहिए।
- दक्षता के साथ वैश्विक रुप से प्रतिस्पर्धा करने के लिए भारत में बड़े बैंकों की आवश्यकता है।
- विशेष रुप से भारतीय परिप्रेक्ष्य में बैंकिंग क्षेत्र मुद्दों पर और अधिक अनुसंधान करने की आवश्यकता है।
इस कार्यक्रम में विभिन्न बैंकों, विश्वविद्यालयों एवं संस्थानों से जुड़े छात्रों, नीति निर्माताओं, शिक्षाविदों, शोधकर्ताओं, पेशेवरों सहित 200 से अधिक घरेलू एवं अंतर्राष्ट्रीय प्रतिभागियों ने हिस्सा लिया। गणमान्य वक्ताओं में नीति आयोग के उपाध्यक्ष डॉ. राजीव कुमार, वित्त मंत्रालय के वित्तीय सेवा विभाग के सचिव श्री राजीव कुमार, भारत सरकार के सीईए डॉ. के. वी. सुब्रमणियन, आईएमएफ के सीनियर रेजीडेन्ट प्रतिनिधि डॉ. एनड्रियास बौअर, विश्व बैंक के लीड फाइनेंसियल सेक्टर के विशेषज्ञ डॉ. मौरियस विस्मानटास, पंजाब नेशनल बैंक के एम.डी. श्री सुनील मेहता, रिजर्व बैंक इंफॉर्मेशन टेक्नोलॉजी प्राइवेट लिमिटेड  के सीईओ श्री नंद कुमार सरावडे एवं ईजीआरओडब्ल्यू फाउंडेशन के अध्यक्ष डॉ. अरविन्द विरमानी शामिल थे।
पेट्रोलियम एवं प्राकृतिक गैस मंत्रालय
"भारत-इजरायल संयुक्त उद्यम आईओसी- फाइनर्जी प्राइवेट लिमिटेड भारत की ई-मोबिलिटी आकांक्षाओं को बढ़ावा देगा"
मारुति सुजुकी एवं अशोक लेलैंड ने नये संयुक्त उद्यम के लिए आशय पत्र पर हस्ताक्षर किए
आज पेट्रोलियम एवं प्राकृतिक गैस एवं इस्पात मंत्री श्री धर्मेंद्र प्रधान और इजराइल के ऊर्जा मंत्री डॉ. युवल स्टीनिट्ज साथ मिलकर इंडियन ऑयल कॉरपोरेशन लिमिटेड  और हाइब्रिड लिथियम आयन और एल्यूमीनियम-एयर/जिंक-एयर बैटरी सिस्टम में विशेषज्ञता रखने वाली इजरायली स्टार्ट-अप कंपनी फाइनर्जी के बीच संयुक्त उद्यम  की लॉन्चिंग के साक्षी बने।
घरेलू स्तर पर उपलब्ध एल्यूमीनियम के आधार पर यह संयुक्त उद्यम भारत में एल्यूमीनियम-एयर सिस्टम के निर्माण की योजना बना रहा है। इस तकनीक के तहत प्रयुक्त एल्यूमीनियम की रीसाइक्लिंग से भारत को ऊर्जा आवश्यकताओं के लिए "आत्मनिर्भर" बनने में मदद मिलेगी। नया भारत-इजरायल संयुक्त उद्यम हरित गतिशीलता को बढ़ावा देने के लिए फ्यूल सेल और स्वदेशी हाइड्रोजन भंडारण समाधानों को विकसित भी करना चाहता है।
यह सहयोग जुलाई 2017 में प्रधानमंत्री श्री नरेन्द्र मोदी की इज़राइल यात्रा के दौरान शुरू किया गया था, जिसके बाद 2018 में इज़रायल के माननीय प्रधानमंत्री की भारत यात्रा के दौरान संबंधित कंपनियों के बीच आशय-पत्र का आदान-प्रदान किया गया था।
ई-मोबिलिटी के विषय में भारत की कोशिशों को बढ़ावा देते हुए भारत के दो प्रमुख ऑटोमोटिव निर्माता - मारुति सुजुकी और अशोक लेलैंड ने समारोह के दौरान जेवी आईओसी फाइनर्जी लिमिटेड के साथ आशय पत्र  पर हस्ताक्षर किए।
इस अवसर पर मंत्री श्री धर्मेंद्र प्रधान ने कहा कि ऊर्जा हमारी तेजी से बढ़ती भारतीय अर्थव्यवस्था और उसकी महत्वाकांक्षाओं का अभिन्न अंग है। उन्होंने कहा कि स्थानीय रूप से उपलब्ध एल्यूमीनियम का उपयोग करके स्वदेशी बैटरियों को विकसित करने की तकनीक प्रधानमंत्री मोदी द्वारा दिए दृष्टिकोण के अनुसार भारत की ऊर्जा दृष्टि में फिट बैठती है, जिसमें उन्होंने कार्बन रहित गतिशीलता के लिए बिजली के योगदान को बढ़ाने का आह्वान किया।
इज़रायल के ऊर्जा मंत्री डॉ. युवल स्टीनिट्ज ने अपनी टिप्पणी में कहा कि हम इज़रायल में बनी तकनीक का इस्तेमाल करते हुए भारत को स्वच्छ ऊर्जा प्रदान करने पर विचार कर रहे हैं। यह एक बड़ा सपना रहा है और इन समझौता पत्रकों  पर हस्ताक्षर होने से आज सपना हकीकत बनने जा रहा है। मुझे विश्वास है कि हम सभी हितधारकों की मदद से सफल होने जा रहे हैं।
इंडियन ऑयल और फाइनर्जी के बीच सहयोग ऊर्जा क्षेत्र में दोनों देशों के बीच सहयोग की दिशा में एक और महत्वपूर्ण कदम है।
नवीन एवं नवीकरणीय ऊर्जा मंत्रालय
इरेडा ने मुंबई में शाखा कार्यालय की शुरुआत की
शाखा कार्यालय क्षेत्र में कंपनी के उधार लेने वालों और हितधारकों को आसान पहुंच और सेवाएं प्रदान करेगा
भारतीय अक्षय ऊर्जा विकास एजेंसी लिमिटेड  ने अपने ग्राहकों, उधार लेने वालों और अन्य हितधारकों की सुविधा के लिए मुंबई में देश के तीसरे शाखा कार्यालय की शुरुआत की है। नवीन और नवीकरणीय ऊर्जा मंत्रालय  के अंतर्गत एक मिनी रत्न  उद्यम, आईआरईडीए के चेन्नई और हैदराबाद में पहले से ही दो शाखा कार्यालय हैं।
इरेडा के सीएमडी श्री प्रदीप कुमार दास ने आज श्री चिंतन शाह, निदेशक , उधार लेने वालों और अन्य वरिष्ठ अधिकारियों की उपस्थिति में अंधेरी, मुंबई में कंपनी के नए कार्यालय की शुरुआत की। इस अवसर पर सीएमडी ने कहा, “कंपनी के व्यवसाय के विस्तार के लिए मुंबई शाखा की शुरुआत एक महत्वपूर्ण कदम है। यह क्षेत्र में कंपनी से उधार लेने वालों और हितधारकों को आसान पहुंच और सेवाएं प्रदान करेगा।"
सीएमडी ने कहा, “मुंबई वित्तीय राजधानी है और नज़दीक में ही इरेडा के व्यापार बड़े पैमाने पर स्थित हैं। शाखा के शुरू होने की लम्बे समय से आवश्यकता महसूस की जा रही थी। कोविड -19 महामारी के दौरान, यह कदम सभी संबंधित लोगों के लिए विशेष रूप से उपयोगी होगा।” श्री दास ने कहा कि कंपनी कारोबार की क्षमता के अनुसार देश के अन्य हिस्सों में शाखा कार्यालय खोलने पर विचार करेगी। उन्होंने रेखांकित किया कि विकेंद्रीकरण के लिए कंपनी का वर्तमान अभियान व्यापार करने में आसानी का हिस्सा है, जिसे सरकार ने लक्ष्य के रूप में निर्धारित किया है।
इरेडा के बारे में
इरेडा 1987 में एक गैर-बैंकिंग वित्तीय संस्थान के रूप में स्थापित एक पब्लिक लिमिटेड सरकारी कंपनी है, जो ऊर्जा दक्षता / संरक्षण के नए और नवीकरणीय स्रोतों से संबंधित परियोजनाओं की स्थापना के लिए वित्तीय सहायता को बढ़ावा देने, विकसित करने और विस्तार करने के लिए कार्यरत है, जिसका आदर्श वाक्य है, “ हमेशा के लिए ऊर्जा"। आईआरईडीए का कॉर्पोरेट और पंजीकृत कार्यालय नई दिल्ली में स्थित है।
रक्षा मंत्रालय
बहुपक्षीय समुद्री अभ्यास मालाबार 2021 का दूसरा चरण बंगाल की खाड़ी में 12 से 15 अक्टूबर 2021 तक
भारतीय नौसेना, जापान मैरीटाइम सेल्फ डिफेंस फोर्स , रॉयल ऑस्ट्रेलियन नेवी  और यूनाइटेड स्टेट्स नेवी  के साथ बहुपक्षीय समुद्री अभ्यास मालाबार के दूसरे चरण में भाग लेगी। यह अभ्यास 12-15 अक्टूबर 2021 तक बंगाल की खाड़ी में आयोजित किया जा रहा है। अभ्यास का पहला चरण दिनांक 26 से 29 अगस्त 2021 तक फिलीपींस सागर में आयोजित किया गया था।
भारतीय नौसेना की ओर से आईएनएस रणविजय, आईएनएस सतपुड़ा, लंबी दूरी का समुद्री गश्ती विमान पी8आई और एक पनडुब्बी शामिल है। यूएस नेवी का प्रतिनिधित्व एयरक्राफ्ट कैरियर यूएसएस कार्ल विंसन द्वारा दो विध्वंसक, यूएसएस लेक शैम्प्लेन और यूएसएस स्टॉकडेल के साथ किया जाएगा। जेएमएसडीएफ का प्रतिनिधित्व जेएस कागा और जेएस मुरासामे करेंगे, जबकि रॉयल ऑस्ट्रेलियन नेवी का प्रतिनिधित्व एचएमएएस बैलेराट और एचएमएएस सीरियस करेंगे।
अभ्यास का दूसरा चरण अभ्यास के पहले चरण के दौरान बनाए गए तालमेल, समन्वय और अंतर-संचालन पर आधारित होगा और उन्नत सतह तथा पनडुब्बी रोधी युद्ध अभ्यास, सीमेनशिप विकास और हथियार फायरिंग पर ध्यान केंद्रित करेगा।
अभ्यास की मालाबार श्रृंखला जो 1992 में भारत और अमेरिका के बीच एक वार्षिक द्विपक्षीय नौसैनिक अभ्यास के रूप में शुरू हुई थी, ने पिछले कुछ वर्षों में विस्तार और जटिलता देखी है। मालाबार का 25वां संस्करण दो चरणों में आयोजित किया जा रहा है, जो कोविड-19 महामारी के दौरान सभी प्रोटोकॉल का पालन करते हुए, एक मुक्त, खुले, समावेशी इंडो-पैसिफिक के साथ-साथ एक नियम-आधारित अंतर्राष्ट्रीय व्यवस्था के पक्ष में भाग लेने वाले देशों की प्रतिबद्धता को दर्शाता है।
आईएफएससी प्राधिकरण
स्टार्ट-अप में निवेश की सुविधा के लिए एंजेल फंड के सम्बन्ध में नियामकीय रूपरेखा
अंतर्राष्ट्रीय वित्तीय सेवा केंद्र प्राधिकरण  ने अंतर्राष्ट्रीय वित्तीय सेवा केंद्रों  में वित्तीय उत्पादों, वित्तीय सेवाओं और वित्तीय संस्थानों को विकसित और विनियमित करने के अपने कार्यादेश को आगे बढ़ाते हुए, अप्रैल, 2022 में आईएफएससीए  विनियम, 2022 अधिसूचित किया था, ताकि प्रारंभिक चरण के उद्यम पूंजी उपक्रम  में निवेश के लिए योजनाओं सहित कोष प्रबंधन से संबंधित विभिन्न कार्यों के लिए नियामकीय रूपरेखा को सक्षम बनाया जा सके।
एंजेल फंड स्टार्ट-अप और एंजेल निवेशकों के बीच की दूरी को ख़त्म करता है। एंजेल निवेशक स्टार्ट-अप परामर्श देने, सहायता करने और संसाधन प्रदान करने में महत्वपूर्ण भूमिका निभाते हैं। इसी बात को ध्यान में रखते हुए आईएफएससीए ने अब आईएफएससीए  विनियम, 2022 के तहत एंजेल फंड के लिए एक रूपरेखा जारी की है। उक्त रूपरेखा की मुख्य विशेषताएं इस प्रकार हैं:
1) आईएफएससीए में कोष प्रबंधन इकाई  ग्रीन चैनल के तहत प्राधिकरण के साथ एक नियुक्ति ज्ञापन दाखिल करके एंजेल फंड लॉन्च करने में सक्षम होगी, यानी प्राधिकरण के साथ नियुक्ति ज्ञापन दाखिल करने के तुरंत बाद निवेशकों द्वारा सब्सक्रिप्शन के लिए योजनाएं खोली जा सकती हैं।
2) एंजेल फंड मान्यता प्राप्त निवेशकों या ऐसे निवेशकों से निवेश स्वीकार करेंगे, जो 5 वर्षों के दौरान कम से कम 40,000 डॉलर निवेश करने के इच्छुक हैं।
3) एंजेल फंड को इच्छुक निवेशकों से सहमति प्राप्त करने के बाद आईएफएससी, भारत, विदेशी क्षेत्राधिकार में स्टार्ट-अप के साथ-साथ अन्य विनियमित एंजेल योजनाओं में निवेश करने की अनुमति होगी।
4) एंजेल फंड द्वारा एक स्टार्ट-अप में निवेश की सीमा 1,500,000 डॉलर है, एंजेल फंड को अपनी शेयरधारिता को कमजोर पड़ने से बचाने के लिए स्टार्ट-अप द्वारा फिर से कोष जुटाने के दौर में निवेश करने की अनुमति होगी, जो कुछ शर्तों के अधीन होगी।
एंजेल फंड के लिए विस्तृत रूपरेखा https://ifsca.gov.in/Circular पर देखी जा सकती है
रक्षा मंत्रालय
रक्षा मंत्री राजनाथ सिंह अरूणाचाल प्रदेश के तवांग में ‘मैत्री दिवस’ समारोह में शामिल हुए; कहा – सरकार पूर्वोत्तर औद्योगिक गलियारा बनाने पर विचार कर रही है
रक्षा मंत्री ने कहा नए भारत का मार्ग नए पूर्वोत्तर से गुजरता है
सरकार पूर्वोत्तर गलियारा बनाने पर विचार कर रही है। रक्षा मंत्री श्री राजनाथ सिंह ने आज अरूणाचल प्रदेश के तवांग में 11वें मैत्री दिवस समारोह को संबोधित करते हुए यह जानकारी दी। रक्षा मंत्री ने कहा कि अरूणाचल गलियारा भारत और दक्षिण एशिया के बीच भूमि सेतु के रूप में काम करेगा। यह गलियारा रोजगार अवसरों का सृजन करेगा और व्यापार तथा पर्यटन को बढ़ावा देगा।
श्री राजनाथ सिंह ने एक्ट ईस्ट नीति के अंतर्गत पूर्वोत्तर क्षेत्र के विकास पर सरकार की प्राथमिकता की चर्चा करते हुए कहा कि भारत प्रधानमंत्री श्री नरेन्द्र मोदी के नेतृत्व में चौतरफा विकास के मार्ग पर आगे बढ़ रहा है। उन्होंने कहा कि नए भारत का मार्ग नए पूर्वोत्तर से होकर गुजरता है।
सीमा क्षेत्रों में कनेक्टिविटी में सुधार के प्रति सरकार के संकल्प की चर्चा करते हुए रक्षा मंत्री ने कहा है कि इस दिशा में लिए गए निर्णयों में सेला दर्रा से तवांग तक सुरंग निर्माण, पासीघाट हवाई अड्डे को चालू करना, ईटानगर के निकट होलोंगी हवाई अड्डा स्थापना की मंजूरी और क्षेत्र में तीन रणनीतिक रेल लाइनों की स्थापना के लिए कार्य शामिल हैं। उन्होंने कहा कि इन परियोजनाओं से स्थानीय लोगों को सभी मौसम में कनेक्टिविटी मिलेगी, सशस्त्र बलों की आवाजाही में मदद मिलेगी और पर्यटन को बढ़ावा मिलेगा। उन्होंने अरूणाचल प्रदेश के मुख्यमंत्री श्री पेमा खांडू की पंचवर्षीय सड़क योजना की सराहना की जिसके तहत 2024 तक सभी वर्तमान अंतर-राज्य तथा अंतर-जिले सड़कें राज्य उच्च मार्ग मानकों के अनुरूप उन्नत बनाई जाऐंगी। रक्षा मंत्री ने कहा कि मैत्री दिवस समारोह क्षेत्र के लोगों की देशभक्ति तथा सशस्त्र बलों के साथ उनकी घनिष्ठता का संकेत देता है। उन्होंने कहा कि नागरिक और सेना की मित्रता इस बात का आश्वासन है कि देश की सीमाएं दोहरे रूप से सुरक्षित हैं। उन्होंने कहा कि नए भारत के सपनों को साकार करने के लिए लोगों, नागरिक प्रशासन, पुलिस तथा केन्द्रीय सशस्त्र पुलिस बलों में एक भाव होना चाहिए।
रक्षा मंत्री ने सीमावर्ती राज्य के युवाओं से सशस्त्र सेनाओं में शामिल होने का आग्रह किया। उन्होंने कहा कि अरूणाचाल प्रदेश के लोग अपनी देशभक्ति के लिए जाने जाते हैं। उन्होंने कहा कि मंत्रालय तवांग सहित अरूणाचल प्रदेश के अन्य भागों में सेना भर्ती केन्द्र स्थापित करने का काम करेगा। श्री राजनाथ सिंह ने बताया कि रक्षा मंत्रालय ईटानगर में सेना संपर्क सेल बनाने पर विचार कर रही है ताकि अरूणाचल प्रदेश में संचालन उद्देश्यों के लिए सेना के साथ सहयोग में सहायता हो सके।
दो दिवसीय सामाजिक-सैन्य सांस्कृति समारोह भारतीय सेना, तवांग नागरिक प्रशासन तथा स्वंयसेवियों द्वारा किया जा रहा है।
रक्षा मंत्री श्री राजनाथ सिंह मुख्य अतिथि थे और सम्मेलन का उद्घाटन संयुक्त रूप से अरूणाचल प्रदेश की मुख्यमंत्री श्री पेमा खांडू तथा पूर्वी कमान के जनरल ऑफिसर कमांडिग इन चीफ लेफ्टिनेंट जनरल अनिल चौहान ने किया।
रक्षा मंत्री श्री राजनाथ सिंह तवांग युद्ध स्मारक गए और 1962 के युद्ध में सर्वोच्च बलिदान देने वाले सैनिकों को श्रद्धांजलि अर्पित की।
सूचना और प्रसारण मंत्रालय
गोवा के मुख्यमंत्री प्रमोद सावंत ने केंद्रीय राज्य मंत्री डॉ. एल मुरुगन से मुलाकात की
केंद्रीय सूचना और प्रसारण एवं मत्स्यपालन, पशुपालन और डेयरी राज्य मंत्री डॉ. एल. मुरुगन ने आज गोवा के मुख्यमंत्री श्री प्रमोद सावंत से मुलाकात की। मुख्यमंत्री और केंद्रीय राज्य मंत्री ने भारत के अंतर्राष्ट्रीय फिल्म महोत्सव के आगामी 53वें संस्करण के बारे में विभिन्न पहलुओं पर चर्चा की। चूंकि इस महोत्सव में भारत और विश्व दोनों की मशहूर हस्तियों और फिल्मी हस्तियों के बड़ी संख्या में भाग लेने की उम्मीद है, इसलिए यह सुनिश्चित करने के लिए विशेष ध्यान दिया जा रहा है कि तैयारियां उच्च स्तर की हों।
इसके साथ ही मुख्यमंत्री और केंद्रीय राज्य मंत्री ने गोवा में मत्स्य पालन क्षेत्र के पहलुओं और इस क्षेत्र के विकास के लिए क्या उपाय किए जा सकते हैं, इस पर चर्चा की। केंद्रीय मंत्री आईएफएफआई 53 और दूसरी अन्य विकास परियोजनाओं के संबंध में कार्य की प्रगति का जायजा लेने के लिए गोवा के दो दिवसीय दौरे पर थे।
वाणिज्य एवं उद्योग मंत्रालय
अप्रैल से दिसंबर 2022 तक 523.8 मिलियन अमरीकी डालर मूल्य का प्याज निर्यात किया गया
भारत से प्याज के निर्यात पर कोई प्रतिबंध या रोक नहीं है
अप्रैल से दिसंबर 2022 तक 523.8 मिलियन अमरीकी डालर मूल्य का प्याज निर्यात किया गया।
सरकार ने प्याज के निर्यात पर कोई रोक या प्रतिबंधित नहीं लगाया है। प्याज की मौजूदा निर्यात नीति 'मुक्त' व्यापार की है। केवल प्याज के बीज के निर्यात पर 'प्रतिबंध' है और यह प्रतिबंध भी डीजीएफटी से प्राधिकार के तहत अनुमति प्राप्त है।
डीजीएफटी की अधिसूचना संख्या 50 दिनांक 28.12.2020 के द्वारा कटे स्लाइस या पाउडर के रूप में तोड़े गए और बैंगलोर रोज प्याज तथा कृष्णापुरम प्याज की सभी किस्मों की निर्यात नीति को संशोधित किया गया है और कटे स्लाइस या पाउडर के रूप में तोड़े गए प्याज को ‘प्रतिबंध’ से ‘मुक्त’ कर दिया गया है।
वर्ष 2022 के लिए महीना वार निर्यात आंकड़े
|
|
महीने 
|
|
मूल्य 
|
|
2021 से 2022 तक निर्यात में प्रतिशत वृद्धि
|
|
अप्रैल
|
|
48.0
|
|
13.74
|
|
मई
|
|
31.9
|
|
13.20
|
|
जून
|
|
36.0
|
|
-25.19
|
|
जुलाई
|
|
50.1
|
|
19.74
|
|
अगस्त
|
|
49.0
|
|
-5.21
|
|
सितम्बर
|
|
50.7
|
|
7.56
|
|
अक्तूबर
|
|
40.8
|
|
17.33
|
|
नवम्बर
|
|
45.9
|
|
71.39
|
|
दिसम्बर
|
|
52.1
|
|
49.76
|
|
योग
|
|
523.8
|
|
16.3
श्रम और रोजगार मंत्रालय
ईपीएफओ के कर्मचारियों ने पीएम केयर्स फंड में ढाई करोड़ रुपये का योगदान दिया
कर्मचारी भविष्य निधि संगठन  के कर्मचारी भी कोविड-19 महामारी के कारण उत्पन्न हुए राष्ट्रीय संकट से निपटने में सरकार की पहल का समर्थन करने के लिए आगे आए हैं और उन्होंने स्वेच्छा से पीएम केयर्स फंड में अपने एक दिन का वेतन यानि लगभग ढाई करोड़ रुपये की राशि का योगदान दिया है। ईपीएफओ, दुनिया के सबसे बड़े सामाजिक सुरक्षा संगठनों में से एक है, जो कि हर संभव तरीके से राष्ट्र की सेवा करने के लिए प्रतिबद्ध रहता है।
विश्व स्वास्थ्य संगठन ने कोविड-19 को महामारी घोषित किया है, जिसने लाखों भारतीयों के स्वास्थ्य और आर्थिक सुरक्षा के लिए गंभीर चुनौतियां पेश की हैं। भारत सरकार ने ‘प्रधानमंत्री नागरिक सहायता एवं आपात स्थिति राहत कोष’  के नाम से एक सार्वजनिक धर्मार्थ ट्रस्ट की स्थापना की है, जिसका प्राथमिक उद्देश्य किसी भी प्रकार की आपात स्थिति या संकट से निपटना है।
ईपीएफओ के अधिकारी और कर्मचारी पीएमजीकेवाई पैकेज आदि के अंतर्गत राहत प्रदान करने के लिए, कोविड दावों सहित ईपीएफ निकासी दावों का शीघ्रतापूर्वक निपटारा करने के लिए अतिरिक्त प्रयास कर रहे हैं और अपना योगदान दे रहे हैं।
एएम/एके-
(Visitor Counter : 336
प्रधानमंत्री कार्यालय
प्रधानमंत्री की पापुआ न्यू गिनी के प्रधानमंत्री के साथ बैठक
प्रधानमंत्री श्री नरेन्द्र मोदी ने भारत-प्रशांत द्वीप-समूह सहयोग मंच  के तीसरे शिखर सम्मेलन के दौरान 22 मई 2023 को पोर्ट मोरेस्बी में पापुआ न्यू गिनी  के प्रधानमंत्री महामहिम श्री जेम्स मारापे के साथ द्विपक्षीय बैठक की।
प्रधानमंत्री मोदी ने गर्मजोशी से स्वागत करने और तीसरे एफआईपीआईसी शिखर सम्मेलन की सह-मेजबानी करने के लिए प्रधानमंत्री मारापे को धन्यवाद दिया। दोनों राजनेताओं ने अपने द्विपक्षीय संबंधों का जायजा लिया तथा व्यापार और निवेश, स्वास्थ्य, क्षमता निर्माण और कौशल विकास एवं सूचना प्रौद्योगिकी सहित विभिन्न क्षेत्रों में अपनी साझेदारी को और मजबूत करने के तरीकों व उपायों पर चर्चा की। उन्होंने जलवायु कार्रवाई से संबंधित मुद्दों और दोनों देशों के लोगों के बीच संबंधों को बढ़ावा देने पर भी चर्चा की। प्रधानमंत्री ने प्रशांत द्वीप राष्ट्रों की प्राथमिकताओं और इच्छाओं के लिए भारत के समर्थन और सम्मान को दोहराया।
प्रधानमंत्री और प्रधानमंत्री मारापे ने तमिल क्लासिक 'थिरुक्कुरल' का पीएनजी की टोक पिसिन भाषा में अनुवाद लॉन्च किया। भाषाविद् श्रीमती सुभा ससींद्रन और पापुआ न्यू गिनी के वेस्ट न्यू ब्रिटेन प्रांत के गवर्नर श्री शशिंद्रन मुथुवेल इस अनुवादित पुस्तक के सह-लेखक हैं। पुस्तक में प्रधानमंत्री मारापे का प्राक्कथन है।
प्रधानमंत्री मोदी ने लेखकों को बधाई दी और पापुआ न्यू गिनी में भारतीय विचार और संस्कृति के सिद्धांतों को संरक्षित करने में योगदान के लिए उनकी सराहना की।
रक्षा मंत्रालय
सारंग 20 जुलाई 2021 से रूस में माक्स एयर शो में प्रदर्शन करेगी
भारतीय वायुसेना की सारंग हेलीकॉप्टर डिसप्ले टीम रूस के जुकोवस्की अंतर्राष्ट्रीय हवाई अड्डा में पहली बार माक्स अंतर्राष्ट्रीय एयर शो में प्रदर्शन करने के लिए पूरी तरह तैयार है। यह एयर शो एक द्विवार्षिक आयोजन है और इस वर्ष इसका आयोजन 20 जुलाई 2021 से 25 जुलाई 2021 तक किया जाएगा।
यह पहला अवसर है जब सारंग टीम अपने ‘मेड इन इंडिया’‘ध्रुव’ एडवांस्ड लाइट हेलीकॉप्टर  के साथ रूस में अपने चार हेलीकॉप्टर एरोबेटिक्स डिसप्ले करेगी। एचएएल निर्मित इन मशीनों में हिन्ज रहित रोटोर हैं और ये अत्याधुनिक एवियोनिक्स से सुसज्जित हैं जो उन्हें सैन्य उड्डयन के लिए बेहद अनुकूल बनाता है। भारतीय वायुसेना के अतिरिक्त,उन्हें सैन्य उड्डयन के लिए बेहद अनुकूल बनाता है। भारतीय वायुसेना के अतिरिक्त, भारतीय सेना, भारतीय नौसेना और भारतीय तटरक्षक भी इस हेलीकॉप्टर को ऑपरेट करते हैं।
सारंग टीम का निर्माण 2003 में बेंगलुरू में हुआ था और इसका पहला अंतर्राष्ट्रीय डिसप्ले 2004 में सिंगापुर में एशियन एयरोस्पेस एयर शो में हुआ था। उसके बाद से सारंग ने अभी तक संयुक्त अरब अमीरात, जर्मनी, ब्रिटेन, बहरीन, मॉरीशस तथा श्रीलंका में एयर शो तथा औपचारिक अवसरों पर भारतीय उड्डयन का प्रतिनिधित्व किया है।राष्ट्रीय एवं अंतर्राष्ट्रीय स्थानों पर एयरोबेटिक्स डिसप्ले के अतिरिक्त इस टीम ने उत्तराखंड में ऑपरेशन राहत , केरल में ओखी तूफान  तथा केरल में ऑपरेशन करूणा बाढ़ राहत  जैसे अनगिनत मानवीय सहायता और आपदा राहत मिशनों में सक्रिय रूप से हिस्सा लिया है।
युवा कार्यक्रम एवं खेल मंत्रालय
केंद्रीय खेल मंत्री श्री किरेन रिजिजू ने ब्रिक्स युवा शिखर सम्मेलन को संबोधित किया; कोविड- 19 के दौरान भारतीय युवा स्वयं सेवकों द्वारा किए गए कार्यों पर प्रकाश डाला
केंद्रीय युवा कार्यक्रम और खेल मंत्री श्री किरेन रिजिजू ने मंगलवार को वर्चुअल माध्यम से आयोजित छठे ब्रिक्स युवा शिखर सम्मेलन और ब्रिक्स मंत्रियों की बैठक में भाग लिया। इस अवसर पर श्री रिजिजू ने वर्तमान समय में जारी कोरोना वायरस महामारी से लड़ने में दुनिया भर में युवाओं के योगदान के महत्व पर जोर दिया।
विश्व मंच पर भारत का उदाहरण देते हुए, श्री रिजिजू ने कहा, “आज भी हमारी दुनिया की इस गंभीर वास्तविकता में, हमने देखा; जैसा कि दुनिया में अभी भी बाकी है, हमारे युवा, युवक और युवतियां अपने देश के लोगों की सुरक्षा सुनिश्चित करने में सफल रहे। सुरक्षा और सबसे महत्वपूर्ण बात, सभी बाधाओं के बावजूद हमारे युवा प्रगति और आशा के पथ पर आगे बढे हैं। अकेले भारत में, दस लाख से अधिक स्वयंसेवकों ने कोविड-19 के खतरे से निपटने के लिए सीधी कार्रवाई की है, और उसके बाद भी महामारी से निपटने में मदद की है।”
नेहरू युवा केंद्र संगठन , राष्ट्रीय सेवा योजना , भारत स्काउट और गाइड के युवा स्वयंसेवक पूरे भारत में कोविड के खिलाफ लड़ाई में सबसे आगे रहे हैं। इन युवाओं ने नागरिक प्रशासन के साथ काम करते हुए, बुजुर्गों और गरीबों की कोविड का सामना करने में मदद करते रहे हैं। महामारी और कोविड रोगियों को रक्त और प्लाज्मा दान करने में इन युवाओं ने मुख्य भूमिका निभाई है। भारतीय स्वयंसेवकों की पहल की सभी ने काफी सराहना की।
श्री रिजीजू ने शांति और विकास में 'स्वेच्छाचारिता’ को आगे बढ़ाने और साझा करने के लिए सभी ब्रिक्स देशों की ताकत और समर्थन को मजबूत करने की आवश्यकता पर बल दिया। इसके बारे में श्री रिजिजू ने कहा, “वास्तव में हम ब्रिक्स राष्ट्रों के रूप में नए सिरे से प्रतिबद्धता के साथ मजबूती से खड़े हैं। स्वास्थ्य संबंधी शिक्षा, संस्कृति, कला और व्यापार से भी परे, वैश्विक चुनौतियों और वैश्विक जरूरतों को पूरा करने के लिए, आम चुनौतियों के साथ हमारी ऊर्जा का कायाकल्प हुआ है। उन्होंने स्वयंसेवकों के विकास के लिए एक मजबूत बुनियादी ढांचा बनाने की आवश्यकता पर भी जोर दिया। उन्होंने कहा, "ब्रिक्स राष्ट्रों के रूप में हमारे प्रयास महत्वपूर्ण साबित होंगे और हम इस महामारी से ज़रूर जीतेंगे।"
अपना संबोधन समाप्त करते हुए श्री रिजिजू ने कहा, “भारत, समय-समय पर आयोजित ब्रिक्स नेताओं के सम्मेलन के दौरान हमारे प्रधानमंत्री द्वारा ब्रिक्स की निर्धारित प्रतिबद्धता और विचारों को आगे बढ़ाने के लिए प्रतिबद्ध है। मैं फिर से विश्व शांति और सद्भाव और मानव जाति की सेवा में युवाओं की भागीदारी के लिए अपनी प्रतिबद्धता को दोहराता हूं। ”